
Проект! 

за изменения и допълнения в Наредбата за престой и паркиране на превозни средства, управлявани или презозващи лица с увреждания на територията на Община Ардино
(приета с Решение №287/30.10.2013 г. на Общински съвет –Ардино)
Вносител: Кмет на Община Ардино 
Съгласно чл. 26, ал. 4 от Закона за нормативните актове, в законоустановения срок от 30 дни, община Ардино чрез настоящото публикуване за обществена консултация предоставя възможност на заинтересованите лица да направят своите предложения и становища по проекта за изменения и допълнения в Наредбата за престой и паркиране на превозни средства, управлявани или презозващи лица с увреждания на територията на Община Ардино на е-mаil адрес: ardino@abv.bg или в деловодството на община Ардино, на адрес: гр. Ардино, ул. „Бели брези” № 31. 

Мотиви 

за необходимостта от приемането на Наредбата:.

I. Причини, които налагат приемането на изменения и допълнения в Наредбата за престой и паркиране на превозни средства, управлявани или презозващи лица с увреждания на територията на Община Ардино:

1.Необходимостта от регламентиране на ясни правила и ред за издаване на карти за преференциално паркиране, престой и паркиране на превозни средства, управлявани или превозващи лица с увреждания.

2.Вменяване на задължения на общините за издаване на карти за преференциално паркиране в Закона за изменение и допълнение на Закона за движение по пътищата.
3.Повишаване ангажираността на община Ардино към проблемите на хората с увреждания.
4.Друга основна причина, поради която се налага изменение и допълнение на Наредбата за престой и паркиране на превозни средства, управлявани или презозващи лица с увреждания на територията на Община Ардино е приетият от Петдесетото Народно събрание Закон за въвеждане на еврото в Република България. Съгласно § 6 от преходните и заключителни разпоредби на същия закон, държавните органи и органите на местното самоуправление приемат в 6-месечен срок от влизането в сила на този закон подзаконови нормативни актове по прилагането му, приемат изменения и допълнения в подзаконови нормативни актове, необходими за изпълнението на този закон във връзка с въвеждане на еврото като парична единица на Република България. Измененията и допълненията в актовете по ал. 1, т. 2 влизат в сила от датата на въвеждане на еврото в Република България.

При изработването на проекта за изменения и допълнения в Наредбата за реда и условията при отглеждане на животни в населените места на община Ардино са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност. 

Принцип на необходимост – необходимо е приемането на изменения и допълнения в Наредбата за престой и паркиране на превозни средства, управлявани или презозващи лица с увреждания на територията на Община Ардино с оглед спазване на нормативната уредба, регламентираща дейността на общината, свързана с правилата, реда за издаване на карти за преференциално паркиране, престой и паркиране на превозни средства, управлявани или превозващи лица с увреждания чрез приемане на справедливи и за двете страни решения и в същото време да не ощетява заинтересованите лица.
Принципът на обоснованост – обосновано е приемането на изменения и допълнения в Наредбата за престой и паркиране на превозни средства, управлявани или презозващи лица с увреждания на територията на Община Ардино, тъй като  поддържането на актуалността на Наредбите е задължение на общинската администрация. 

Принципите на предвидимост и откритост са спазени – проектът с мотивите и предварителната оценка на въздействието на проекта за изменение и допълнение на Наредбата за престой и паркиране на превозни средства, управлявани или презозващи лица с увреждания на територията на Община Ардино ще бъдат публикувани на официалния сайт на община Ардино за становища и предложения от заинтересованите групи. 

Принципът на съгласуваност – при наличие  на предложения се предвижда публично обсъждане със заинтересованите групи на проекта за изменение и допълнение на Наредбата за престой и паркиране на превозни средства, управлявани или презозващи лица с увреждания на територията на Община Ардино, като ще бъдат взети предвид направени в хода на обсъждането предложения. 

Принципът на субсидиарност, пропорционалност и стабилност - проектът за изменение и допълнение на Наредбата за престой и паркиране на превозни средства, управлявани или презозващи лица с увреждания на територията на Община Ардино обезпечава задължението на общината да има актуална и лесно приложима  Наредба.

При изработване на проекта за изменение и допълнение на Наредбата за престой и паркиране на превозни средства, управлявани или презозващи лица с увреждания на територията на Община Ардино е  спазен чл.18 а от ЗНА, както и разпоредбите на глави II и III от ЗНА.

Извършена е предварителна оценка на въздействието на проекта. 

II. Цели, конто се поставят:

1. Чрез приемането на изменения в Наредбата за престой и паркиране на превозни средства, управлявани или презозващи лица с увреждания на територията на Община Ардино се изпълнява задължението на общината да поддържа в актуално състояние приетите от Общинският съвет Наредби.
2.Регламентират се правилата и реда за издаване на карти за преференциално паркиране, престой и паркиране на превозни средства, управлявани или превозващи лица с увреждания.
III. Очаквани резултати:

Приемането на изменения и допълнения в Наредбата за престой и паркиране на превозни средства, управлявани или презозващи лица с увреждания на територията на Община Ардино ще допринесе за справедливо и коректно уреждане на взаимоотношенията между община и задължените и лица с увреждания..
Въвеждане на ред за издаване на карти за преференциално паркиране, престой и паркиране на превозни средства, управлявани или превозващи лица с увреждания.

Осигуряване на спокойствие при ползване на различни услуги от  лица с увреждания и техните близки.

Намаляване броя на водачите на ППС, неправомерно паркиращи на местата, определени за ППС на хора с увреждания.

IV. Финансови и други средства, необходими за прилагането на изменеияга и
допълненията:

Приемането на изменения и допълнения в Наредбата за престой и паркиране на превозни средства, управлявани или презозващи лица с увреждания на територията на Община Ардино е свързано с изразходване на минимални финансови и други средства от бюджета на Община Ардино за издаване и ламиниране на карти за преференциално паркиране. 
V. Анализ за съответствието с правото на Европейския съюз

Предлаганият проект за изменение и допълнение на Наредбата за престой и паркиране на превозни средства, управлявани или презозващи лица с увреждания на територията на Община Ардино е подзаконов нормативен акт, поради което съответствието й с правото на Европейския съюз е предопределено от разпоредбите на Европейската харта за местното самоуправление, директивите на Европейската общност, свързани с тази материя.

Тенденциите в местното самоуправление и местната администрация са най-концентрирано изразени в Европейската Харта за местното самоуправление и в Европейската Харта за регионално развитие. Те подчертават необходимостта от отчитането в правните актове на всички особености на местните структури с оглед на задоволяването на потребностите на населението по места чрез ефективно местно  самоуправление. 
    
Проектът за Наредбата е съобразен с чл. 3, т. 1 и във връзка с т. 2 и чл. 4 от Европейската харта за местното самоуправление.

Проектът за изменение и допълнение на Наредбата за престой и паркиране на превозни средства, управлявани или презозващи лица с увреждания на територията на Община Ардино е публикуван на официалната страница на община Ардино на 24.02.2025  г. 

С публикуването на проекта е приложена и предварителната оценка на въздействие на проекта на за изменение и допълнение на Наредбата за престой и паркиране на превозни средства, управлявани или презозващи лица с увреждания на територията на Община Ардино.
ПРОЕКТ ЗА РЕШЕНИЯ:
1.Общински съвет – Ардино на основание чл.21, ал.2 от Закона за местното самоуправление и местната администрация,във връзка с § 6 от преходните и заключителни разпоредби на Закона за въвеждане на еврото в Република България,  приема следните изменения в Наредбата за престой и паркиране на превозни средства, управлявани или презозващи лица с увреждания на територията на Община Ардино:
Наредба за престой и паркиране на превозни средства, управлявани или превозващи лица с увреждания на територията на Община Ардино 


      Глава първа

ОБЩИ РАЗПОРЕДБИ

Чл.1. (1) С наредбата се уреждат:

· условията и редът за обособяване на местата, определени за превозните средства, обслужващи лица с увреждания; 

· издаване на карта за престой и паркиране на превозни средства, управлявани или превозващи лица с увреждания;

· правилата за използване на улеснения при паркиране. 

(2) Наредбата се прилага на цялата територия на Община Ардино и по отношение на всички обозначени места за паркиране от лица с увреждания, независимо от техния стопанин.
Чл.2. (1) Местата за престой и паркиране на превозни средства обслужващи лица с увреждания се обозначават с пътен знак Д21 „Международен символ за достъпност” в съответствие с Наредба № 18 от 23 юли 2001 г. за сигнализация на пътищата с пътни знаци на Министерството на регионалното развитие и благоустройството .

(2) Броят на местата по ал. 1 се определя съгласно глава пета от Наредба № 4 от 1 юли 2009 г. за проектиране, изпълнение и поддържане на строежите в съответствие с изискванията за достъпна среда за населението, включително за хората с увреждания издадена от Министерството на регионалното развитие и благоустройството. 


Глава втора

УСЛОВИЯ И РЕД ЗА ИЗДАВАНЕ НА КАРТА
ЗА ПРЕСТОЙ И ПАРКИРАНЕ НА ПРЕВОЗНИ СРЕДСТВА, УПРАВЛЯВАНИ ИЛИ ПРЕВОЗВАЩИ ЛИЦА С УВРЕЖДАНИЯ

Чл.3.(1) Картата за престой и паркиране на превозни средства, управлявани или превозващи лица с увреждания, се издава от Кмета на общината по образец Приложение № 1), съобразен с изискванията на стандартизирания модел на Общността от Приложението към Препоръка 98/376/ ЕО на Съвета от 4 юни 1998 г. и съдържа следната задължителна информация: 

1.Име и фамилия

2.Актуална снимка на правоимащото лице, притежател на картата;

3.Дата на издаване на картата;

4. Срок на валидност на картата;

5. Номер на картата в регистъра на редовно издадените карти;

6. Подпис на лицето с увреждания или на законният представител;

7. Знак за защита.

(2) Кметът на общината създава и поддържа регистър, който съдържа: 
1. Сериен номер на издадената карта; 

2. Дата на издаване на картата;
3. Валидност на издадената карта – съобразно срока на експертното решение на ТЕЛК, НЕЛК или ДЕЛК;

4. Име, презиме и фамилия на лицето с увреждане; 
5. Единен граждански номер; 

6. Адресна регистрация;

7. Номер и дата на издаване на експертно решение на ТЕЛК, НЕЛК или ДЕЛК.

 
(3) Карта за престой и паркиране на превозни средства, управлявани или превозващи лица с увреждания, се издава на лица с трайно намалена работоспособност или вид и степен на увреждане, отговарящи на едно от следните условия: 

          1.Лица, които вследствие на увреждането не могат да се придвижват без използването на инвалидна количка, ортопедични апарати, външни протези, патерици или чужда помощ, т.е. лица, които не са в състояние да заемат изправено положение на тялото без използването на технически помощни средства и имат трайно оформен функционален дефицит на стоежа, придвижването и издръжливостта. Определеният процент на трайно намалена работоспособност на тези лица (респ. ограничена възможност за социална адаптация при децата), следва да е над 50 % (петдесет процента). 
            Към горната група се приравняват и лицата с определен процент на трайно намалена работоспособност (респ. ограничена възможност за социална адаптация при децата) от над 90 % (деветдесет процента), поради сърдечни и белодробни заболявания. 

2.Лица с пълна двустранна слепота, а също и лица с определен процент на трайно намалена работоспособност (респ. ограничена възможност за социална адаптация при децата) от над 90 % (деветдесет процента), поради зрителни заболявания или увреждания. 

(4) Трайно намалената работоспособност или вид и степен на увреждане на лицата, се удостоверяват с актуално експертно решение на ТЕЛК, НЕЛК или ДЕЛК в оригинал. 

Чл.4. (1) За издаване на карта за паркиране на местата, определени за превозните средства, обслужващи лица с увреждания и използване на улеснения при паркиране по чл. 99а от Закона за движение по пътищата, лицата с увреждания с постоянен (настоящ) адрес в община Ардино, подават заявление /Приложение 2/ до Кмета на общината. За деца с определен вид/степен на увреждане, заявлението се подава от законния представител. 
(2)Към заявлението лицата по ал. 1 прилагат:

1.Копие на документ за самоличност, придружено от оригинал, който се сверява при подаване на документите и се връща;

2.Копие от актуално експертно решение на ТЕЛК, НЕЛК или ДЕЛК за освидетелстване на трайно намалената работоспособност или вид и степен на увреждане, придружено от оригинал, който се сверява при подаване на документите и се връща;

3.Актуална цветна снимка с размери 3 на 4 см. – 1 брой; 
4.Копие от нотариално заверено пълномощно, когато заявлението не се подава от лицето с увреждания, придружено от оригинал, който се сверява при подаване на документите и се връща;

5.Друг документ, удостоверяващ представителната власт на лицето, подаващо заявлението. 

(3)Картите се издават в срок от 14 дни, считано от датата на подаване на заявлението, придружено с документите, посочени в ал. 2.

Глава трета

ПРАВИЛА ЗА ПРЕСТОЙ И ПАРКИРАНЕ НА ПРЕВОЗНИ СРЕДСТВА, ОБСЛУЖВАЩИ ЛИЦА С УВРЕЖДАНИЯ

Чл. 5. (1) Право да престояват и паркират на определените в чл. 2, ал. 1 места, имат превозните средства, които към момента, при и по време на паркирането обслужват персонално лицето, с валидна карта, издадена на негово име и са обозначени според изискванията на тази Наредба.

(2)Правото по ал. 1 се осъществява по следния начин:

1. Безплатно и неограничено във времето върху специално определеното и сигнализирано за тази цел паркинг-място, на превозни средства, обслужващи лице с увреждания пред сградата по постоянен или настоящ адрес на същото лице, в която се намира жилището, обитавано от него. В този случай превозното средство, обслужващо лице с увреждания, следва да е негова собственост, а адреса на местодомуването на превозното средство трябва да съвпада с адреса, посочен в свидетелството за регистрация.

2. Безплатно за време до 4 часа на специално определените и сигнализирани за тази цел места във всички отворени за обществено ползване паркинги на територията на Община Ардино на превозни средства, обозначени според изискванията на тази наредба, които към момента, при и по време на паркирането пряко, непосредствено, лично, индивидуално и конкретно обслужват хора с увреждания.

Чл.6. Притежателят на картата е длъжен при и по време на паркирането в определените в чл. 2, ал. 1 места, да я постави на видно място в долния десен ъгъл на предното стъкло на автомобила, откъм вътрешната му страна по такъв начин, че при осъществяване на контрол да се възприемат данните от нея.

Чл.7. Забранява се на обозначените съгласно чл. 2, ал. 1 места, да престояват и паркират превозни средства на лица, който не притежават карта за паркиране за лица с увреждане или които използват само експертно решение на ТЕЛК, НЕЛК или ДЕЛК или стикер изобразяващ пътен знак Д21.

Глава четвърта

КОНТРОЛ
Чл.8. (1) Контролът по спазването на правилата за паркиране  по чл. 2, ал. 1 се осъществява от  служители на териториални звена на Главна дирекция „Охранителна полиция" към Министерство на вътрешните работи, както и  длъжностни лица от общинската администрация, определени със заповед на Кмета на Общината. 

(2) Наказателните постановления се издават от Кмета на Община Ардино или от негов заместник, въз основа на акт, съставен по Наредбата от лицата по ал. 1.  

(3) Установяването на нарушенията, издаването, обжалването и изпълнението на наказателните постановления се извършват по реда на Закона за административните нарушения и наказания.

Глава пета

АДМИНИСТРАТИВНО НАКАЗАТЕЛНА ОТГОВОРНОСТ

Чл.9. (1) Който престоява или паркира на обозначено място по чл. 2, ал. 1, в нарушение на чл. 7, се наказва с глоба от 200,00 лева/102,26 €.
(2) Който използва карта за паркиране за лица с увреждане, която е издадена за другиго, в нарушение на чл. 5, се наказва с глоба от 200,00 лева/ 102,26 €.
(3) Лице с увреждане, което не притежава карта за престой и паркиране на превозно средство по образец, а използва други документи и знаци за обозначаване на превозното средство, се наказва с глоба до 50,00 лева/25,56 €.

ПРЕХОДНИ И ЗАКЛЮЧИТЕЛНИ РАДЗПОРЕДБИ


§ 1. Издадените, до влизане в сила на Наредбата, карти за преференциално паркиране на лицата с увреждане, запазват действието си за срока на валидност, след което лицата са длъжни да ги подменят с образец съгласно Приложение № 1.

§ 2. Настоящата Наредба е приета с Решение №287/30.10.2013 г. на Общински съвет -Ардино и влиза в сила от датата на нейното приемане.
Приложение № 1

Приложение № 2

ДО

КМЕТА НА ОБЩИНА

АРДИНО

ЗАЯВЛЕНИЕ – ДЕКЛАРАЦИЯ

за издаване на карта за престой и паркиране на превозни средства, управлявани или превозващи лица с увреждания
от ………………………………………………………..………………………………, ЕГН ……....…………….……

                                                     (име, презиме, фамилия)

Адрес: гр.(с)…………………………..…………………., община…………………………..……………….……..,

ж.к./ул./бул.…………………………..………………………………………………..………….…..………№…….., вх..........., ет.……………ап….….

Телефон за контакт …………………………………………………………………

УВАЖАЕМИ  ГОСПОДИН  КМЕТ, 


Заявявам желанието си да ми бъде издадена карта за безплатно паркиране на хора с увреждания, съгласно чл. 99а от Закона за движение по пътищата.
ДЕКЛАРИРАМ, ЧЕ:
1. Притежавам експертно решение на ТЕЛК, НЕЛК или ДЕЛК №...……..… /..........………………г. издаден от ………………………………………. със срок до ………..………………………

Прилагам следните документи: 

1. Копие на документ за самоличност; 

2. Копие на актуално експертно решение на ТЕЛК, НЕЛК или ДЕЛК;

3. Актуална цветна снимка с размери 3 на 4 см. – 1 брой;

4. Други……………………………………………………………………………………….

Известно ми е, че за вписването на неверни данни в настоящата заявление– декларация нося наказателна и гражданска отговорност.
Съгласен(а) съм личните ми данни да бъдат обработени във връзка с процедурата по издаване на карта за безплатно паркиране на хора с увреждания.

Дата.......................................                                                                    С уважение:…………………..……………

гр.Ардино                                                                                       /………………………………….. /
Приложение! 

Предварителна оценка на въздействието на проект на Наредбата за престой и паркиране на превозни средства, управлявани или презозващи лица с увреждания на територията на Община Ардино
	Елементи на оценката
	Аргументация

	Основания за

иницииране

на промени


	Чрез инициираното приемане на изменение и допълнение в Наредбата за престой и паркиране на превозни средства, управлявани или презозващи лица с увреждания на територията на Община Ардино се цели изпълняване на законоустановено задължение на общината, свързано с регламентиране на дейностите по облагане с данъци и съответно събиране на такива от задължените субекти, както и създаване на възможност за оптимизиране на работата на общинскиата администрация чрез прецизиране, разширяване и осъвременяване на обхвата на услугите, предоставяни от община Ардино на физически и юридически лица с цел задоволяване на обществените потребности.

	Заинтересовани

групи


	Заинтересованите и засегнатите групи от приемането на изменение и допълнение в Наредбата за престой и паркиране на превозни средства, управлявани или презозващи лица с увреждания на територията на Община Ардино са гражданите, ползващи услугите на община Ардино, като се очаква в глобален мащаб положително въздействие върху горепосочените обществени отношения, като използваните методи за определянето им са обществени консултации и сравнителен анализ.

	Анализ на
 разходи и

ползи


	Разходите, които ще възникнат за общинските структури ще бъдат в рамките на одобрените им бюджетни средства за съответната година, а очакваните ползи от приемането на изменение и допълнение в Наредбата за престой и паркиране на превозни средства, управлявани или презозващи лица с увреждания на територията на Община Ардино са свързани с по-пълно задоволяване на потребностите на ползвателите на услуги, както и подобряване на условията за безопасност, създаване на здравословни и безопасни условия на труд.

	Административна тежест и структурни

промени
	1) Няма предвиждани и необходими административни промени, като закриване, сливане или създаване на нови административни структури. 
2) Не се въвеждат регулаторни режими и такси, които да доведат до промяна на регулаторната среда.

	Въздействие 
върху нормативната

уредба
	Няма необходимост от непосредствени промени в други нормативни актове в резултат от приемането на изменение и допълнение в Наредбата за престой и паркиране на превозни средства, управлявани или презозващи лица с увреждания на територията на Община Ардино.


Вносител: 

инж. Изет Шабан
Кмет на община Ардино
___________________________________________________________________

Република България, област Кърджали  

гр. Ардино, ул.”Бели брези” № 31

тел. +3651 4238;   факс +3651 4568

e-mail:   ardino@abv.bg
